หนูประจำเดือนมาวันที่6-11 ธันวา 60 คะ ปกติกินยาคุมทุกเดือน แล้วต้องกินยาแผงใหม่วันที่ 6 ธันวาคม แต่วันนั้นไปต่างจังหวัดคะ ไม่มีร้านขายยา เลยไม่ได้ซื้อมากินต่อเนื่อง พอหลังจากนั้น ก็หยุดกิน แล้วประจำเดือนก็มากระปริบกระปรอย 2-3 ครั้ง พอมาเดือนมกราคม 61 หนูก็รอประจำเดือนมารอบใหม่ แต่ก็ยังไม่มาสักทีคะ ปกติจะมาต้นเดือน ตามเวลาที่กินยาคุม แต่ตอนนี้ยังไม่ีมาเลยคะ หนูเลยไปซื้อยาคุมแบบ 21 เม็ดมากิิน อยากทราบว่าจะมีผลอะไรไหมคะ หรือต้องรอให้ยาคุมหมดรึปล่าวคะ มันถึงจะมา ช่วยตอบหน่อยนะค่ะ ^^
สวัสดีค่ะ @การขาดประจำเดือนสามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @กรณีของ จากที่เล่ามายังระบุสาเหตุที่ขาดประจำเดือนไม่ได้นะคะ หากมีเพศสัมพันธ์ในช่วงเดือนธันวาคม แนะนำให้ตรวจการตั้งครรภ์ค่ะ หากไม่ตั้งครรภ์ การรับประทานยาคุมกำเนิดโดยไม่รอประจำเดือนมาก่อนนั้น ยังไม่สามารถตอบได้ว่า จะสามารถทำให้มีประจำเดือนมาปกติได้หรือไม่ เนื่องจากไม่ได้ตรวจหาสาเหตุแต่ต้น ดังนั้นหากไม่ตั้งครรภ์ และรับประทานยาคุมกำเนิดไปแล้วจนครบแผง แล้วยังไม่มีประจำเดือน ควรไปพบแพทย์เพื่อตรวจวินิจฉัยโรคค่ะ